A Bizottság határozata
(2003. október 10.)
a 93/52/EGK határozatnak bizonyos olaszországi megyék hivatalosan brucellózismentességének elismerése tekintetében történő módosításáról
(az értesítés a C(2003) 3562. számú dokumentummal történt)
(EGT vonatkozású szöveg)
(2003/732/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 2003/50/EK tanácsi irányelvvel [1] módosított, a juh- és kecskefélék Közösségen belüli kereskedelmére irányadó állat-egészségügyi feltételekről szóló, 1991. január 28-i 91/68/EGK tanácsi irányelvre [2], és különösen annak A. melléklete 1. fejezetének II. szakaszára,
mivel:
(1) Az olaszországi Lombardia körzetben (Bergamo, Brescia, Como, Cremona, Lecco, Lodi, Mantova, Milanó, Pavia, Sondrio és Varese megyékben) és Trento megyében legalább öt éve bejelentési kötelezettség alá tartozó betegségnek minősül a brucellózis (Brucella melitensis).
(2) Bergamo, Como, Cremona, Lecco, Lodi, Mantova, Milánó, Pavia, Sondrio, Varese és Trento megyékben a juh- ás kecsketartó gazdaságok legalább 99,8 %-a hivatalosan brucellózismentes gazdaság. Továbbá ezek a megyék vállalják, hogy megfelelnek a 91/68/EGK irányelv A. melléklet 1. fejezet II. szakasza (2) bekezdésének.
(3) Következésképpen Bergamo, Brescia, Como, Cremona, Lecco, Lodi, Mantova, Milanó, Pavia, Sondrio és Varese megyéket hivatalosan brucellózistól (Brucella melitensis) mentesnek kell elismerni.
(4) Ezért a legutóbb a 2003/237/EK határozattal [3] módosított 93/52/EGK bizottsági határozatot [4] ennek megfelelően módosítani kell.
(5) Az ebben a határozatban előírt intézkedések összhangban vannak a Élelmiszerlánc- és Állat-egészségügyi Állandó Bizottság véleményével.
ELFOGADTA EZT A HATÁROZATOT:
1. cikk
A 93/52/EGK határozat melléklete a helyébe e határozat melléklete lép.
2. cikk
E határozatnak a tagállamok a címzettjei.
Kelt Brüsszelben, 2003. október 10-én.